Sentenza tal-Qorti Ġenerali tat-13 ta’ Diċembru 2018 – De Loecker vs SEAE
(Kawża T-537/17) 1
(“Servizz Pubbliku – SEAE – Membri tal-persunal temporanju – Fastidju psikoloġiku – Talba għal assistenza – Ċaħda tat-talba – Dritt għal smigħ – Responsabbiltà” )
Lingwa tal-kawża: il-Franċiż
Partijiet
Rikorrent: Stéphane De Loecker (Brussell, il-Belġju) (rappreżentanti: initzjalment J.-N. Louis u N. de Montigny, sussegwentement J.-N. Louis, avukati)
Konvenut: Is-Servizz Ewropew għall-Azzjoni Esterna (rappreżentanti: S. Marquardt u R. Spac, aġenti)
Suġġett
Talba bbażata fuq l-Artikolu 270 TFUE u intiża, minn naħa, għall-annullament tad-deċiżjoni tas-SEAE tal-10 ta’ Ottubru 2016 li tiċħad it-talba għal assistenza tar-rikorrent imressqa abbażi tal-Artikol1 12a u 24 tar-Regolamenti tal-Persunal tal-Unjoni Ewropea u, min-naħa l-oħra, għall-ksib ta’ kumpens għad-dannu li r-rikorrent allegatament sofra.
Dispożittiv
Id-deċiżjoni tas-Servizz Ewropew għall-Azzjoni Esterna (SEAE) tal-10 ta’ Ottubru 2016 li tiċħad it-talba għal assistenza ta’ Stéphane De Loecker imressqa abbażi tal-Artikol1 12a u 24 tar-Regolamenti tal-Persunal tal-Unjoni Ewropea hija annullata.
Il-kumplament tar-rikors huwa miċħud.
Is-SEAE huwa kkundannat għall-ispejjeż.
____________
1     ĠU C 347, 16.10.2017.